CELEX: 31997D0176
Language: lt
Date: 856137600000
Title: 1997 m. vasario 17 d. Komisijos sprendimas dėl statybos produktų atitikties atestavimo tvarkos, susijusios su konstrukciniais medienos produktais ir pagalbiniais įrenginiais, pagal Tarybos direktyvos 89/106/EEB 20 straipsnio 2 dalįTekstas svarbus EEE.

Svarbus teisinis pranešimas

|

31997D0176

Oficialusis leidinys L 073 , 14/03/1997 p. 0019 - 0023

		Komisijos sprendimas1997 m. vasario 17 d.dėl statybos produktų atitikties atestavimo tvarkos, susijusios su konstrukciniais medienos produktais ir pagalbiniais įrenginiais, pagal Tarybos direktyvos 89/106/EEB 20 straipsnio 2 dalį(tekstas svarbus EEE)(97/176/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1] su pakeitimais, padarytais Direktyva 93/68/EEB [2], ypač į jos 13 straipsnio 4 dalį,kadangi reikalaujama, kad Komisija produktų atitikties atestavimui pasirinktų vieną iš dviejų tvarkų, nurodytų Direktyvos 89/106/EEB 13 straipsnio 3 dalyje, kuri būtų „mažiausiai sudėtinga ir saugos reikalavimus atitinkanti galima tvarka“; kadangi tai reiškia, kad būtina nuspręsti, ar konkrečiam produktui ar produktų grupei yra būtina gamyklos produkcijos kontrolės sistema, už kurią atsako gamintojas, ir kuri būtų pakankama sąlyga atitikčiai atestuoti, ar dėl priežasčių, susijusių su atitiktimi 13 straipsnio 4 dalyje minėtiems kriterijams, būtinas patvirtintos sertifikavimo įstaigos įsikišimas;kadangi 13 straipsnio 4 dalis reikalauja, kad taip nustatyta tvarka turi būti nurodyta įgaliojimuose ir techninėse specifikacijose; kadangi todėl pageidautina apibrėžti produktų ar produktų grupės sąvoką taip, kaip ji vartojama įgaliojimuose ir techninėse specifikacijose;kadangi 13 straipsnio 3 dalyje nurodytos dvi tvarkos rūšys yra išsamiai apibūdintos Direktyvos 89/106/EEB III priede; kadangi todėl yra būtina aiškiai apibrėžti metodus, kuriuos taikant šios dvi tvarkos rūšys turi būti įgyvendintos pagal III priedą kiekvienam produktui ar produktų grupei, nes III priede pirmenybė teikiama tam tikroms sistemoms;kadangi 13 straipsnio 3 dalies a punkte nurodyta tvarka atitinka pirmojoje galimybėje nurodytas sistemas be nuolatinės priežiūros, III priedo 2 dalies ii punkte nurodytas antrąją ir trečiąją galimybes, o 13 straipsnio 3 dalies b punkte nurodyta tvarka atitinka III priedo 2 dalies i punkte nurodytas sistemas bei III priedo 2 dalies ii punkto pirmąją galimybę su nuolatine priežiūra;kadangi šiame sprendime numatytos priemonės atitinka Statybos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisI priede išvardytų produktų ir produktų grupių atitiktis atestuojama taikant tvarką, pagal kurią tik gamintojas atsako už gamyklos produkcijos kontrolės sistemą, užtikrinančią, kad produktas atitinka reikiamas technines specifikacijas.2 straipsnisII priede nurodytų produktų atitiktis atestuojama taikant tvarką, pagal kurią, be gamintojo naudojamos gamyklos produkcijos kontrolės sistemos, patvirtinta sertifikavimo įstaiga dalyvauja atestuojant ar prižiūrint produkcijos kontrolę ar patį produktą.3 straipsnisAtitikties atestavimo tvarka, kaip nurodyta III priede, yra nurodoma darniųjų standartų įgaliojimuose.4 straipsnisŠis sprendimas skirtas valstybėms narėms.Priimta Briuselyje, 1997 m. vasario 17 d.Komisijos varduMartin BangemannKomisijos narys[1] OL L 40, 1989 2 11, p. 12.[2] OL L 220, 1993 8 30, p. 1.--------------------------------------------------I PRIEDASKonstrukcinių medienos produktų tvirtikliaiMedienos jungtys, padalytos žiedinės jungtys, cilindriniai plieniniai ir mediniai sprausteliai, medvaržčiai, varžtai su sriegiu, vinys medžiui.Šie produktai gali būti atsparūs ugniai, biologiniam poveikiui arba nuo jų neapsaugoti.--------------------------------------------------II PRIEDASKietieji konstrukciniai medienos produktaiElementaiTilto elementai, santvarų elementai, pabėgiai, grindų elementai, sienų elementai, stogo elementai, pvz., sijos, arkos, perdangos sijos, gegnės, kolonos, stulpai, poliai.RinkiniaiSantvaros, grindys, sienos, stogai, rėmai.Šie produktai gali būti atsparūs ugniai, biologiniam poveikiui arba nuo jų neapsaugoti.Mediniai poliaiKonstrukciniai klijuoti laminuoti produktai ir kiti klijuoti medienos produktaiElementaiTilto elementai, santvarų elementai, pabėgiai, grindų elementai, sienų elementai, stogo elementai, pvz., sijos, arkos, perdangos sijos, gegnės, kolonos, stulpai, poliai.RinkiniaiSantvaros, grindys, sienos, stogai, rėmai.Šie produktai gali būti atsparūs ugniai, biologiniam poveikiui arba nuo jų neapsaugoti.--------------------------------------------------III PRIEDASPRODUKTŲ GRUPĖKONSTRUKCINIAI MEDIENOS PRODUKTAI (1/3)Atitikties atestavimo sistemosToliau nurodytam (-iems) produktui (-ams) ir jų paskirčiai CEN ir CENELEC (Europos standartizacijos komitetą ir Europos elektrotechnikos standartizacijos komitetą) prašoma atitinkamame (-uose) darniajame (darniuosiuose) standarte (-uose) apibrėžti tokias atitikties atestavimo sistemas:Produktas (-ai) | Paskirtis | Reakcijos į ugnį lygis (-iai) arba klasė (-ės) | Atitikties atestavimo sistema (-os) |Šioje skiltyje išvardyti produktai gali būti atsparūs ugniai, biologiniam poveikiui arba nuo jų neapsaugoti | Tiltai, geležinkelis ir pastatai | A, B ar C | 1 |Kietieji konstrukciniai medienos produktai | | A, B, C, A, D, E, F | 2+ |Elementai | | | |Tilto elementai, santvarų elementai, pabėgiai, grindų elementai, sienų elementai, stogo elementai, pvz., sijos, arkos, perdangos sijos, gegnės, kolonos, stulpai, poliai. | | | |Rinkiniai | | | |Santvaros, grindys, sienos, stogai, rėmai. | | | |Mediniai poliai | Viršutinės eilutės | | 2+ |Produktas (-ai) | Paskirtis | Reakcijos į ugnį lygis (-iai) arba klasė (-ės) | Atitikties atestavimo sistema (-os) |Šioje skiltyje išvardyti produktai gali būti atsparūs ugniai, biologiniam poveikiui arba nuo jų neapsaugoti. | Tiltai ir pastatai | | 1 |Kietieji konstrukciniai medienos produktai ir kiti klijuoti medienos produktai | | | |Elementai | | | |Tilto elementai, santvarų elementai, pabėgiai, grindų elementai, sienų elementai, stogo elementai, pvz., sijos, arkos, perdangos sijos, gegnės, kolonos, stulpai, poliai. | | | |Rinkiniai | | | |Santvaros, grindys, sienos, stogai, rėmai. | | | |Produktas (-ai) | Paskirtis | Reakcijos į ugnį lygis (-iai) arba klasė (-ės) | Atitikties atestavimo sistema (-os) |Šioje skiltyje išvardyti produktai gali būti atsparūs ugniai, biologiniam poveikiui arba nuo jų neapsaugoti | Konstrukciniai medienos produktai | | 3 |Konstrukcinių medienos produktų tvirtikliai | | | |Medienos jungtys, padalytos žiedinės jungtys, cilindriniai plieniniai ir mediniai sprausteliai, medvaržčiai, varžtai su sriegiu, vinys medžiui. | | | |--------------------------------------------------